ดูแลตัวเองและผู้อื่นให้ดี เข้าใจบุคลิกของคนประเภทที่มีอาการหลงตัวเอง รับมือกับพวกหลงตัวเอง
จงยอมรับเสียว่า คุณจะไม่มีทางได้รับการปลอบประโลมทางอารมณ์จากคนประเภทที่มีอาการหลงตัวเองแน่ ดังนั้น มองหาเพื่อนหรือใครสักคน (ญาติพี่น้อง นักบำบัด พระ บาทหลวง เป็นต้น) ที่ไว้ใจได้ ซึ่งพร้อมที่จะรับฟังและเข้าใจคุณ ในกรณีที่คุณต้องการระบายความคับข้องใจ พยายามสร้างเครือข่ายผู้หวังดีที่สามารถให้กำลังใจคุณได้ มาเป็นส่วนเติมเต็มรอยโหว่ทางอารมณ์ที่ขาดหายไปในชีวิตคุณ   หากแฟนคุณเป็นคนประเภทที่มีอาการหลงตัวเอง เขาหรือเธอจะแสดงอาการเฉยชาต่อเรื่องที่คุณอยากให้ร่วมตื่นเต้นด้วย เช่น การได้รับคำชมในที่ทำงาน เป็นต้น  เพราะพวกเขาไม่เคยคิดถึงใครนอกจากเรื่องของตัวเอง แถมยังอาจมองว่าคุณจงใจทำร้ายจิตใจพวกเขา กรณีที่พวกเขาไม่เคยได้รับคำชมเหมือนที่คุณได้รับเลย ดังนั้น คุณอาจได้รับการตอบสนองแบบเออๆ ออๆ ในเรื่องดังกล่าวจากเขาเท่านั้น คุณควรไปโพสต์ประกาศเรื่องที่คุณต้องการความยินดีให้เพื่อนๆในเฟสบุ๊ครู้ หรือโทรหาเพื่อนสักสองสามคนก็ได้ เพื่อให้มาร่วมยินดีกับคุณแทน คนเรานั้นแตกต่างกันไป ดังนั้น นอกจากคุณควรเรียนรู้เกี่ยวกับลักษณะของคนประเภทที่มีอาการหลงตัวเองแล้ว คุณยังควรศึกษาเพื่อเข้าถึงวิธีการมองโลกของพวกเขาด้วย ยิ่งคุณเข้าใจพวกเขามากเทาไร คุณก็จะยิ่งหาวิธีการเข้าหาพวกเขา เพื่อให้ได้มาในสิ่งที่คุณต้องการได้ดีขึ้นเท่านั้น  ฝึกคาดการณ์ปฏิกิริยาตอบสนองของพวกเขาต่อเหตุการณ์หนึ่งๆ จากนั้นก็จัดฉากดังกล่าวขึ้นมาเพื่อให้ผลลัพธ์เป็นไปตามที่คุณต้องการ พยายามศึกษาก่อนว่า เขามองคุณเป็นยังไงกันแน่ จากนั้น จึงค่อยประยุกต์หรือวางตัวให้เหมาะสมกับข้อมูลนั้นตามที่คุณเห็นสมควร  อย่าฝืนใจพวกเขามากเกินไปจนอาจพลาดได้ แต่ควรจัดวางสถานการณ์ให้เป็นไปอย่างพอดีๆ ลองเอาคำสอนของคุณย่าคุณยายสมัยก่อนมาใช้ เวลาที่พวกท่านสอนหลานสาวในวันแต่งงาน นั่นคือ “เขาจะยอมทำทุกอย่างที่เธอต้องการ หากเธอทำให้เขาเชื่อว่ามันเป็นความคิดของเขาเอง” ยิ่งคุณเข้าใจและรู้จักคนประเภทที่มีอาการหลงตัวเองมากขึ้นเท่าไร คุณก็ยิ่งมีโอกาสทลายกำแพงที่ขวางกั้นระหว่างความสัมพันธ์ของพวกคุณอยู่ และให้เขาเห็นว่าคุณห่วงใยเขาจริงๆ ซึ่งจะเป็นผลดีกับทั้งสองผ่าย คุณอาจพบว่าคนประเภทที่มีอาการหลงตัวเองนั้น จะตอบสนองในทางบวกเวลาที่คุณมีปฏิสัมพันธ์กับเขาโดยไม่ใช้อารมณ์เท่านั้น อย่างไรก็ดี นั่นไม่ได้หมายความว่า คุณควรจะทำใจให้ด้านชา หรือเลิกล้มการแสดงอารมณ์ห่วงหาอาทรจากใจจริงไปตลอดชีวิต  ที่จริง เขาอาจจะดีใจด้วยซ้ำที่สามารถเอาเรื่องที่คุณเขียนโน้ตบอกรักซ่อนไว้ในกล่อง ไปเล่นให้เพื่อนๆ เขาฟังได้ อย่างไรก็ตาม อย่าคาดหวังว่าคุณจะได้รับการสนองตอบด้วยความซาบซึ้งเมื่อเขากลับมาถึงบ้าน การแสดงความห่วงใยของคุณ มันคือรางวัลในตัวเองอยู่แล้วที่คุณมีโอกาสได้แสดงความรักโดยไม่ต้องรู้สึกเจ็บปวด ตราบใดที่คุณไม่คาดหวงให้เขาหรือเธอต้องตอบสนองทางอารมณ์ หรือตอบแทนในลักษณะเดียวกัน ตอนนี้คุณมาถูกทางแล้ว ที่เข้ามาอ่านบทความเกี่ยวกับอาการของคนประเภทที่มีอาการหลงตัวเองด้วยตนเอง แต่ยังมีช่องทางต่างๆ เช่น กลุ่มให้คำปรึกษา หนังสือ หรือแหล่งข้อมูลใดก็ตาม ที่จะช่วยให้คุณฝ่าฟันความสัมพันธ์อันท้าทายนี้ได้ อย่าลืมว่า คุณไม่ใช่คนเดียวที่ต้องเผชิญการรับมือกับคนประเภทที่มีอาการหลงตัวเอง แต่ยังมีเพื่อนๆ เขา หรือเพื่อนร่วมงานอีกหลายคนที่กำลังพยายามรักษาความสัมพันธ์กับเขาอยู่ด้วย หากมีเด็กๆ อาศัยอยู่ร่วมกับคนประเภทที่มีอาการหลงตัวเอง พยายามสอดส่องดูว่า เด็กๆ เหล่านั้นมีความเป็นอยู่ที่ปลอดภัยหรือไม่ เพราะคนประเภทที่มีอาการหลงตัวเองสามารถกระทำทารุณได้ทั้งกาย วาจา และใจ ลองสังเกตด้วยว่า เด็กๆ ขาดทักษะทางสังคมซึ่งอาจเกิดจากการถูกเลี้ยงดูโดยพ่อแม่ที่หลงตัวเองพวกนี้หรือเปล่า พยายามหาทางชดเชยหรือปรับเปลี่ยนพฤติกรรมเด็กเหล่านั้น เพื่อที่พวกเขาจะได้ไม่โตมาโดยมีนิสัยเหมือนพ่อแม่ ที่เป็นคนประเภทที่มีอาการหลงตัวเอง คนประเภทที่มีอาการหลงตัวเองมักเป็นผู้ชายเสียส่วนใหญ่ โดยเริ่มมีอาการตั้งแต่ช่วงวัยรุ่นตอนปลายจนถึงช่วงเข้าสู่วัยผู้ใหญ่  ผู้เชี่ยวชาญไม่ได้ฟันธงว่าอะไรเป็นสาเหตุโดยตรง แต่เชื่อกันว่า เกิดจากการเลี้ยงดูแบบผิดๆ บางประเภท:  การเลี้ยงดูแบบช่างตำหนิอย่างสุดโต่ง: การถูกผู้ปกรองเลี้ยงดูมาแบบช่างตำหนิ หรือชอบวิพากษ์วิจารณ์เด็กอย่างรุนแรงตลอดเวลา มักทำให้เด็กคนดังกล่าว โตขึ้นมาโดยพยายามแสวงหาการยอมรับและยกย่องจากผู้อื่น  การเลี้ยงดูแบบยกยอเกินเหตุ: ในทางกลับกัน การเลี้ยงดูแบบที่ปกครองชอบยกยอเกินเหตุ ก็มักทำให้เด็กโตขึ้นมา โดยมีทัศนคติแย่ๆ ว่าตนเองมีอภิสิทธิ์เหนือผู้อื่น หรือคาดหวังสิ่งที่ดีที่สุดจากผู้อื่นเท่านั้น   ในทางปฏิบัติแล้ว มันก็เป็นผลจากการเลี้ยงดูในลักษณะผสมผสานระหว่างการใช้ความเย็นชา และการยกย่องแบบสุดโต่งด้วยนั่นเอง ที่เป็นสาเหตุให้เด็กกลายเป็นคนประเภทที่มีอาการหลงตัวเอง ได้มากที่สุด หากดูผิวเผิน คนประเภทที่มีอาการหลงตัวเองหลงตัวเอง อาจดูเป็นเพียงคนที่มีความนับถือตนเองสูง มั่นใจ และเปี่ยมไปด้วยความสามารถเท่านั้น  แต่เมื่อเวลาผ่านไป มันมักจะเผยให้เห็นว่า เขาเป็นเพียงคนที่จิตใจคับแคบไม่ยอมรับความผิดของตนเอง และเห็นว่าตนเองมีคุณค่ามากกว่าผู้อื่นเสมอ พวกเขามักมีความเชื่อว่า โลกหมุนรอบตัวเขา และพยายามทำทุกอย่างให้มันเป็นไปเช่นนั้นด้วย,  เช่น อาจจะชอบพูดคุยในลักษณะเผด็จการกับผู้อื่น เมื่อใดก็ตามที่คนประเภทที่มีอาการหลงตัวเองไม่ได้รับการปฏิบัติแบบพิเศษ หรือในแบบที่เขาพึงพอใจ   พวกเขามักจะโกรธและใช้คำพูดต่อว่าผู้อื่นอย่างรุนแรง คนประเภทที่มีอาการหลงตัวเองมักถูกมองจากคนทั่วไปว่า มีความยโสโอหัง ชอบคุยโม้โอ้อวด และคิดถึงแต่ตนเองตลอดเวลา พวกเขามักจะเหยียดหยามคนที่ด้อยกว่า  (ซึ่งสำหรับเขาแล้ว ก็คือทุกคนนั่นแหละ) และชอบกดคนอื่นให้ต่ำลง เพื่อให้ตนเองรู้สึกดีขึ้น แถมยังคอยหว่านล้อม (ชักใยผู้อื่น) ให้มอบหรือทำในสิ่งที่ตนเองต้องการด้วย บางที สิ่งที่ยากลำบากที่สุดในการรับมือกับคนประเภทที่มีอาการหลงตัวเอง ก็เพราะว่าพวกเขามักไม่มีความเห็นอกเห็นใจใครอย่างแท้จริง  และไม่มีความสนใจที่จะเรียนรู้เลย แยกแยะอาการหลงตัวเองออกจากโรคออทิสม์โดยดูว่าเขาเห็นอกเห็นใจผู้อื่นไหม คนที่เป็นออทิสติกอาจประสบความยากลำบากในการทำความเข้าใจว่าคนอื่นเขารู้สึกอย่างไร แต่พวกเขานั้นมีความเห็นใจอยู่ อาจออกปากช่วยเหลือโดยไม่ต้องร้องขอ และจะเสียใจเมื่อเห็นคนอื่นโศกเศร้า (บางทีก็มากเสียจนพวกเขาอยากถอยหนีไป) คนหลงตัวเองนั้นจะแทบไม่สนใจในความรู้สึกผู้อื่น คนประเภทที่มีอาการหลงตัวเอง จะไม่สนใจความต้องการของคนอื่น ที่จริงแล้ว พวกเขายังจะอาจโกรธขึ้นมาทันที เพราะมองว่าการขอสิ่งใดๆ จากพวกเขา เป็นเหมือนการตำหนิพวกเขากลายๆ    นักจิตวิทยาเคยเชื่ออาการเห็นคุณค่าในตัวเองเกินเหตุนั้น อาจเกิดจากการพยายามชดเชยความรู้สึกขาดความนับถือตนเอง อย่างไรก็ตาม ตอนนี้ผู้เชี่ยวชาญสันนิษฐานว่า คนประเภทที่มีอาการหลงตัวเอง มีอาการหลอกตัวเองขั้นรุนแรง ถึงขนาดเชื่อจริงๆ ว่า ตนเองมีความสำคัญหรือยิ่งใหญ่กว่าคนอื่น พวกเขารู้สึกว่าเป็นสิทธิอันชอบธรรมที่จะได้รับการยกย่องเชิดชูจากผู้อื่น โดยไม่ต้องคำนึงหลักฐานของความสำเร็จใดๆ  ดังนั้น คนประเภทที่มีอาการหลงตัวเอง จึงมักออกอาการก้าวร้าวและเนื้อเต้นเป็นเจ้าเข้า เมื่อรู้สึกว่าถูกโจมตีด้วยคำวิจารณ์แม้เพียงเล็กน้อย คนประเภทที่มีอาการหลงตัวเองจะมีความเชื่อว่าพวกเขามีความสำคัญ ความยิ่งใหญ่ ความสำเร็จ และความสามารถมากเกินความเป็นจริง และยังมีพฤติกรรมชอบชักใย คาดหวังการคล้อยตาม ยกย่อง และต้องการอภิสิทธิ์จากผู้อื่น แถมยังมักถูกครอบงำด้วย “จินตนาการเพ้อฝันเกี่ยวกับความสำเร็จ อำนาจ ความฉลาด ความสง่างาม และการมีคู่ครองที่สมบูรณ์แบบ”  คนประเภทที่มีอาการหลงตัวเองมักจะออกเป็นนโยบายส่วนตัวเลยว่า การกระทำการใดๆ ที่ทำในนามพวกเขา ต้องออกสู่สายตาชาวโลกอย่างล้ำเลิศที่สุดและมีคุณภาพสูงสุด คนประเภทที่มีอาการหลงตัวเองมักจะชอบเอาเปรียบหรือฉกฉวยประโยชน์จากสถานการณ์และผู้คนในชีวิตเพื่อให้ชนะหรือทำตัวลอยนวล หากพวกเขาสามารถหาหนทางที่จะได้สิ่งที่ตนเองต้องการแล้ว พวกเขามักทำทุกวิถีทางจนกว่าจะได้มันมาสมใจ เช่น สมมติว่าคุณเป็นคนโลเลและมักขาดความมั่นใจในตัวเอง หากคุณกับคนประเภทที่มีอาการหลงตัวเองเกิดถกเถียงในบางเรื่องที่เขาทำไม่ดีกับคุณ แล้วคุณโทรหาเขาในอีกสองสามวันให้หลัง พวกเขาอาจปฏิเสธไม่ยอมรับโดยการพูดทำนองว่า "อย่าโง่ไปหน่อยเลย เรื่องไม่ได้เป็นแบบนั้นสักหน่อย" โดยรู้ว่ามันจะทำให้คุณเกิดลังเลในมุมมองของตนเอง การอยู่ร่วมกับคนประเภทที่มีอาการหลงตัวเองนั้นเป็นเรื่องยาก ดังนั้น พวกเขาจึงมักจะมีปัญหาในความสัมพันธ์ส่วนตัว รวมถึงความสัมพันธ์ในที่ทำงานหรือสถานศึกษาด้วย  คนประเภทที่มีอาการหลงตัวเองบางคน อาจตระหนักในจุดบกพร่องของตนเอง ทั้งที่อาจเป็นความจริงหรือคิดไปเองก็ตาม จนนำไปสู่ภาวะซึมเศร้าหรืออารมณ์แปรปรวน ซึ่งสถานการณ์จะซับซ้อนมากขึ้น เมื่อพวกเขาเกิดความคิดฆ่าตัวตายด้วย สำหรับคนประเภทที่มีอาการหลงตัวเองแล้ว พวกเขามักจะหันไปพึ่งยาเสพติดและแอลกอฮอล์ เมื่อชีวิตเกิดปัญหาหรือไม่เป็นไปดังคาดหวัง ลองสำรวจดูว่า พวกเขาดื่มหนัก หรือมีอาการติดยาเสพติดใดๆ หรือเปล่า คนประเภทนี้ไม่ค่อยสนใจที่จะรับฟังใครๆ และไม่สนด้วยว่า คุณมีความต้องการอะไร  พวกเขาคิดว่าตนเองรู้ดีกว่าผู้อื่น จึงมักเหมาเอาว่าตัวเองรู้คำตอบของปัญหาดีที่สุด คนประเภทนี้จึงคาดหวังให้คุณเชื่อฟังการตัดสินใจของพวกเขาทุกอย่าง และอาจเป็นสาเหตุนำไปสู่ความสัมพันธ์แบบบ้าอำนาจและชอบควบคุมคุณ  คนประเภทที่มีอาการหลงตัวเอง จะไม่ประนีประนอมทางอารมณ์กับใครเลยในความสัมพันธ์ใดก็ตาม และจะโกรธมากเมื่อพวกเขารู้สึกว่ามีใครกำลังวิพากษ์วิจารณ์ตนอยู่ จึงมักจะมีประวัติเกี่ยวกับความสัมพันธ์ที่แตกร้าวอันเกิดจากเรื่องเล็กน้อย ดังนั้น หากคุณตัดสินใจว่า จำเป็นต้องอยู่ร่วมกับพวกเขา คุณต้องหาทางว่าจะเอาตัวรอดอย่างไรโดยไม่ประสาทเสียไปเสียก่อน ลองคิดดูว่า คุณจำเป็นต้องทนหรือไม่สามารถที่จะไปจากชีวิตพวกเขาได้จริงหรือเปล่า หากพวกเขาเพิ่งรู้จักกับคุณ ก็น่าจะยังพอถอนตัวทันนะ คุณไม่มีทางได้เห็นคนประเภทที่มีอาการหลงตัวเองยอมรับว่าตนเองเป็นฝ่ายผิดหรอก จงเปลี่ยนวิธีรับมือเสียใหม่เถอะ อย่าพยายามไปจุดไต้ตำตอหาทางโจมตีข้อบกพร่องของพวกเขาเลย เพราะคนประเภทที่มีอาการหลงตัวเอง แทบไม่มีทางเปลี่ยนแปลงตัวเองได้  หากมีการรวมญาติกันวันไหนแล้ว แฟนจอมหลงตัวเองของคุณเอาแต่ทำตัวเป็นศูนย์กลางของการสนทนา แถมยังต่อว่าหรือเล่าเรื่องอับอายของคุณให้คนอื่นๆ ฟัง จงบันทึกเอาไว้ว่า นี่เริ่มเป็นสัญญาณอันตรายแล้ว  และพยายามหาทางเตรียมการในครั้งต่อไป โดยอาจจัดวางที่นั่งให้แฟนคุณ นั่งติดกับคนที่เงียบๆ ที่อาจจะชอบฟังเรื่องราวของผู้อื่นมากเป็นพิเศษ หากประเด็นที่เขาเอามาเผาคุณดังกล่าว เป็นเรื่องเกี่ยวกับการตัดสินใจของคุณ เช่น เรื่องที่คุณไม่ยอมนั่งรถมากับเขา ตอนที่เขาขับกลับบ้านหลังจากดื่มฉลองจนเมาในปาร์ตี้คืนก่อน คุณก็อาจจะเพียงโต้แย้งไปตรงๆ สักนิด หลังจากนั้น หากคุณจะเดินลุกหนีจากโต๊ะไป ก็ไม่เป็นไร เพราะการที่เขามีนิสัยเป็นคนประเภทที่มีอาการหลงตัวเองแบบนี้ เขาย่อมเข้าใจดีว่าคนอื่นรู้สึกกับเขายังไง จึงอาจจะยอมรับปฏิกิริยาตอบสนองของคุณได้ เพราะมันยังดีกว่ายอมให้คุณโต้เถียงเขาต่อไป คนประเภทที่มีอาการหลงตัวเองจะชอบทำทุกอย่างให้สำเร็จและคุยโอ้อวดเกี่ยวกับเรื่องนั้นๆ   ดังนั้น คุณควรวางแผนการปฏิสัมพันธ์ในแบบที่ให้ตัวเองสามารถได้สิ่งที่ต้องการ พร้อมๆ กับทำให้เขารู้สึกภาคภูมิใจในเวลาเดียวกันด้วย หากคุณกลัวที่จะบอกให้สามีผู้เป็นคนประเภทที่มีอาการหลงตัวเอง ช่วยไปทำความสะอาดชานบ้านหรือสวนหลังบ้าน คุณก็อาจแกล้งเปรยว่า เขาน่าจะเป็นเจ้าภาพจัดเลี้ยงบาร์บีคิวที่บ้านบ้างนะ เพราะพวกคนหลงตัวเองมักอยากเป็นผู้นำกลุ่มก้อนทางสังคมอยู่แล้ว จากนั้น คุณก็ลองถามเขาดูว่า จะให้เตรียมการอะไรบ้าง โดยคุณอาจเสนอตัวทำหน้าที่ตกแต่งและทำความสะอาดภายในบ้าน และลองขอให้เขาใช้ความเป็นแมนจัดการเตรียมการในส่วนภายนอกของบ้านแทน เรื่องตลกก็คือ การเปรยเรื่องจัดเลี้ยงในสวนเช่นนี้ อาจทำให้คุณได้ผลลัพธ์มากกว่าแค่การทำความสะอาด ซึ่งคุณต้องการในตอนแรกด้วยซ้ำ (เช่น เขาอาจขุดสระน้ำเพิ่ม ยกพื้นสวนหย่อม หรือเขาอาจจ้างช่างมาติดน้ำพุด้วย) เพราะเรื่องพวกนี้ เขาสามารถนำไปคุยโม้ระหว่างงานเลี้ยงได้ จำไว้ว่า คนประเภทที่มีอาการหลงตัวเองมักจะไม่เข้าใจหรือแยแสต่อการแสดง หรือการบ่งบอกโดยการใช้สีหน้าท่าทางด้วยอารมณ์ของคุณ พวกเขายังอาจปฏิเสธมันอย่างดุร้ายเย็นชา และสร้างความเจ็บปวดสำหรับคุณเองอีกต่างหาก ดังนั้นคุณควรศึกษาเป้าหมายให้ดีว่า พวกเขาให้ความสำคัญกับอะไร จากนั้น ก็อาจจะเสนอของขวัญเป็นเวลาอันมีค่าของคุณ หรือสิ่งของบางอย่าง ที่สื่อให้เขารับรู้ว่าคุณจริงใจ การรักษาคนประเภทที่มีอาการหลงตัวเองที่ดีที่สุด ก็คือการพูดคุยบำบัด นักจิตบำบัดจะสามารถพูดคุยเพื่อเปิดทางให้คนประเภทที่มีอาการหลงตัวเองเข้าใจตนเองมากขึ้น และรู้ตำแหน่งแห่งหนของตนเองในสังคมดีขึ้นด้วย เมื่อนั้น พวกเขาย่อมเข้าใจในทักษะความสามารถของตนเองตามความเป็นจริง ซึ่งในที่สุดแล้ว ก็หวังได้ว่าเขาจะเริ่มยอมรับตัวเองและเริ่มให้ความใส่ใจรับฟังความคิดเห็นของผู้อื่น เพื่อนำมาปรับใช้กับกระบวนการคิดของตัวเองด้วย   อย่างไรก็ดี ด้วยเหตุที่ว่าคนประเภทที่มีอาการหลงตัวเองเช่นนี้ มักมองตัวเองว่าไร้ตำหนิ  พวกเขาจึงมักไม่เห็นถึงความจำเป็นในการต้องไปพบแพทย์หรือเปลี่ยนแปลงตัวเอง วิธีการทางจิตบำบัดสามารถช่วยคนประเภทที่มีอาการหลงตัวเองให้รู้จักวิธีการอยู่ร่วมกับผู้อื่น เพื่อที่จะได้มีความสัมพันธ์ส่วนตัวและความสัมพันธ์ในหน้าที่การงานที่ดีขึ้นต่อไป การหว่านล้อมคนประเภทที่มีอาการหลงตัวเองให้ไปพบจิตแพทย์ เข้ารับการบำบัด หรือพยายามอดทนระหว่างที่อยู่ในขั้นตอนการเปลี่ยนแปลงตัวเองนั้น เป็นเรื่องที่เป็นไปได้ยากมากที่สุด หากคนประเภทที่มีอาการหลงตัวเองจะไปพบแพทย์เพื่อการบำบัด มันก็มักต้องปล่อยไว้ก่อนจนกระทั่งเลยเถิด ไปถึงขั้นที่ปัญหาของเขาพัฒนาไปเป็นอาการซึมเศร้าหรือคิดฆ่าตัวตายแล้ว คนประเภทที่มีอาการหลงตัวเองมักจะทำการต่อต้านทันทีหากมีใครเปรยเรื่องเข้ารับการบำบัด หรือบอกให้พวกเขาปรับเปลี่ยนพฤติกรรม ไม่มียาประเภทใดจะใช้รักษาคนประเภทที่มีอาการหลงตัวเองได้ แม้ว่าในการบำบัดรักษา อาจมีการให้ยาบางประเภทที่ช่วยควบคุมอาการที่เป็นผลสืบเนื่องของภาวะดังกล่าว เช่น ยาต้านอาการซึมเศร้า เป็นต้น
มองหาการปลอบประโลมจากแหล่งอื่น. ใส่เกราะความรู้ให้ตัวเองเพื่อพัฒนาคุณภาพชีวิต. อย่าทำใจให้ด้านชา. ขอคำปรึกษาจากแหล่งอื่นๆ. แบ่งปันประสบการณ์กับผู้อื่น. สอดส่องดูแลลูกหลานในบ้านเขา. พิจารณาวัยเด็กของพวกเขา. ลองสำรวจดูว่า เขามีนิสัยไม่เคยยอมรับว่าตัวเองผิดหรือเปล่า. ลองพิจารณาดูว่า เขาเห็นตนเองเป็นศูนย์กลางของจักรวาลหรือเปล่า. พิจารณาดูว่า พวกเขาโมโหง่ายและชอบใช้วาจาเชือดเฉือนหรือเปล่า. พิจารณาว่า พวกเขามักโอ้อวดหรือยโสโอหังหรือเปล่า. สำรวจดูว่า พวกเขามีความเห็นอกเห็นใจคนอื่นหรือไม่. สังเกตว่าพวกเขาเนื้อเต้นเวลาที่ถูกวิจารณ์หรือไม่. พืจารณาว่า พวกเขาชอบคาดหวังสิ่งใดไปไกลเกินจริงหรือเปล่า. สังเกตว่าพวกเขาชอบเอาเปรียบ. ดูลักษณะความสัมพันธ์ของพวกเขา. สังเกตดูว่า พวกเขาติดยาหรือสุราหรือไม่. ตัดสินใจให้ดีว่า มันคุ้มไหมที่จะอยู่ร่วมกับพวกเขา. หลีกเลี่ยงการเผชิญหน้า. สร้างปฏิสัมพันธ์แบบเน้นผลลัพธ์. ศึกษาว่าอะไรคือสิ่งสำคัญสำหรับพวกเขา. แนะนำการพูดคุยบำบัด.
https://www.wikihow.com/Deal-With-Narcissistic-Personality-Disorder https://www.wikihow.com/Deal-With-Narcissistic-Personality-Disorder https://www.wikihow.com/Deal-With-Narcissistic-Personality-Disorder
Taking Care of Yourself and Others Recognizing the Traits of Narcissistic Personality Disorder Dealing with a Narcissistic Personality